Diari Oficial de la Generalitat Valenciana


Sumari del DOGV 7459, del 05-02-2015 (2015/945)

RESOLUCIÓ de 3 de febrer de 2015, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni entre el Ministeri d'Agricultura, Alimentació i Medi Ambient i la Generalitat en matèria d'estadística, any 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/945


Data del document
:   03-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 3 de febrer de 2015, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni entre el Ministeri d'Agricultura, Alimentació i Medi Ambient i la Generalitat en matèria d'estadística, any 2014. [2015/945]  
El Ministeri d'Agricultura, Alimentació i Medi Ambient i la Generalitat han subscrit, prèvia tramitació reglamentària, el 29 de desembre de 2014, un conveni en matèria d'estadística, any 2014.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana del mencionat conveni, que ha quedat inscrit en el Registre de Convenis de la Generalitat amb el número 94/2015 i que figura com a annex d'esta resolució.  
  
València, 3 de febrer de 2015.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic de col·laboració entre l'Administració General de l'Estat, a través del Ministeri d'Agricultura, Alimentació i Medi Ambient, i la Generalitat Valenciana, a través de la Conselleria de Presidència i Agricultura, Pesca, Alimentació i Aigua, en matèria d'estadística. Any 2014  
  
Madrid, 29 de desembre de 2014  
  
Reunits  
D'una part, Jaime Haddad Sánchez de Cueto, subsecretari d'Agricultura, Alimentació i Medi Ambient, en virtut del Reial Decret 2024/2011, de 30 de desembre, pel qual es disposa el seu nomenament, en nom i representació del departament esmentat, d'acord amb les atribucions delegades en l'Orde AAA 838/2012, de 20 d'abril (BOE 24 d'abril), sobre delegació de competències del Ministeri d'Agricultura, Alimentació i Medi Ambient, modificada per l'Orde IHH 0969/2012, de 19 de juny (BOE 28 de juny).  
I d'una altra, José Císcar Bolufer, vicepresident del Consell i conseller de Presidència i Agricultura, Pesca, Alimentació i Aigua, en virtut del Decret 20/2012, de 7 de desembre, del president de la Generalitat, pel qual es disposa el seu nomenament, i del Decret 89/2014, de 13 de juny, pel qual s'aprova el Reglament orgànic i funcional de la Presidència i de la Conselleria de Presidència i Agricultura, Pesca, Alimentació i Aigua, i fent ús de les atribucions que li han sigut conferides per l'Acord del Consell de data 1 d'agost de 2014.  
Ambdós parts es reconeixen capacitat jurídica suficient per a subscriure este conveni específic de col·laboració i, a este efecte,  
  
Exposen  
  
Primer. Que el Ministeri d'Agricultura, Alimentació i Medi Ambient actua d'acord amb el que establix l'article 149.1.31a de la Constitució Espanyola, que reserva de forma exclusiva a l'Estat la competència en matèria d'estadística per a fins estatals.  
D'altra banda, la Comunitat Valenciana ha assumit la competència exclusiva sobre les estadístiques per a fins de la comunitat autònoma, de conformitat amb el que preveu l'article 49.1.32 del seu Estatut d'Autonomia (en la redacció que en fa la Llei Orgànica 1/2006, d'11 d'abril).  
  
Segon. Que hi ha una creixent trajectòria de cooperació en matèria d'elaboració d'estadístiques agroalimentàries entre l'Administració General de l'Estat i la de la Comunitat Valenciana en l'àmbit de les seues competències respectives. Esta cooperació s'ha materialitzat per mitjà de la subscripció, amb data 13 de març de 2014, d'un conveni marc de col·laboració en matèria d'estadística per al període 2014-2016.  
  
Tercer. Que el conveni marc esmentat preveu, en la clàusula tercera, la subscripció de convenis específics de col·laboració que determinaran les accions que en constituïxen l'objecte, els compromisos que assumixen les parts i el seu finançament.  
Quart. Que les parts consideren convenient l'harmonització i comparabilitat de les estadístiques elaborades en virtut de les seues competències, així com l'establiment d'una única font de recollida d'informació, que evite duplicitats, divergències i molèsties a l'informador i minimitze el cost que suposa l'execució del programa estadístic, garantint el suficient grau de cobertura, fiabilitat i oportunitat, d'acord amb les exigències de la normativa autonòmica, nacional i de la Unió Europea.  
  
Quint. Que l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'Administració General de l'Estat i els òrgans de govern de les comunitats autònomes, per a realitzar convenis de col·laboració entre si i en l'àmbit de les competències respectives.  
Conseqüentment, les parts estan habilitades per a la subscripció d'este conveni específic, el qual quedarà fora de l'àmbit d'aplicació del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, excepte per a la resolució dels dubtes i de les llacunes que puguen presentar-se, i en este cas seran aplicables els principis del text legal esmentat.  
  
Per tot el que s'ha exposat, les parts subscriuen este conveni específic de col·laboració, amb subjecció a les següents  
  
Clàusules  
  
Primera. Objecte  
Este conveni específic de col·laboració té per objecte establir l'acció conjunta de les parts firmants, en matèria d'estadística agrària, ramadera i alimentària, per a dur a terme, durant l'any 2014, les funcions necessàries en la recollida d'informació en explotacions agràries i ramaderes, establiments, empreses industrials agroalimentàries i mercats de productes agraris i ramaders; així com la gravació i validació d'estos, a l'àmbit territorial de la Comunitat Valenciana, per a l'execució del programa d'estadístiques.  
  
  
Segona. Actuacions  
1. Ambdós parts es comprometen a portar a terme les actuacions següents:  
a) Aprovació i execució del pla específic anual d'actuació conjunta d'ambdós administracions en matèria d'estadística agrària, ramadera i alimentària, contingut en l'annex; cada una actuarà en l'àmbit de les seues competències respectives en el desenrotllament del pla esmentat.  
  
b) Establiment d'objectius d'interés comú per a la realització coordinada i conjunta de les operacions estadístiques esmentades, en l'àmbit de les seues competències respectives.  
2. La Conselleria de Presidència i Agricultura, Pesca, Alimentació i Aigua de la Comunitat Valenciana es compromet a realitzar les actuacions següents:  
a) Les operacions estadístiques necessàries per a l'execució del seu programa d'estadístiques en l'exercici de la seua competència exclusiva sobre les estadístiques per a fins de la Comunitat Valenciana.  
b) Realitzar les operacions estadístiques recollides en l'annex adjunt a este conveni, i entrega posterior dels resultats obtinguts al Ministeri d'Agricultura, Alimentació i Medi Ambient, d'acord amb els calendaris que s'establisquen.  
c) Finançar els treballs estadístics amb càrrec a les dotacions pressupostàries assignades per la comunitat autònoma en els pressupostos de l'exercici 2014, per la quantitat de quaranta mil euros (40.000,00 euros), amb càrrec a la partida pressupostària 83.50.31.175.76.5.  
3. El Ministeri d'Agricultura, Alimentació i Medi Ambient es compromet a realitzar les actuacions següents:  
a) La integració de les operacions en matèria d'estadística objecte d'este conveni, realitzades per la Comunitat Valenciana, recollides en l'annex sobre característiques metodològiques i pressupost de finançament del Ministeri d'Agricultura, Alimentació i Medi Ambient, per a la realització del programa d'estadístiques.  
b) Finançar amb la quantitat de cent setze mil dos-cents set euros amb huitanta-sis cèntims (116.207,86 euros) aquella part dels treballs que ha de realitzar la Comunitat Valenciana conduents a la realització del programa d'estadístiques.  
  
Tercera. Finançament i forma de pagament  
El Ministeri d'Agricultura, Alimentació i Medi Ambient abonarà a la Comunitat Valenciana la quantitat de cent setze mil dos-cents set euros i huitanta-sis cèntims (116.207,86 euros), per les funcions realitzades, d'acord amb el que preveu la clàusula segona, amb càrrec a l'aplicació pressupostària 59.32.108S.570.21, dels pressupostos generals de l'Estat de 2014.   
El pagament de la quantitat esmentada es realitzarà per mitjà de transferència al compte bancari, codis 9308.4381.67.3886438133, una vegada firmat este conveni, comprovats els treballs realitzats, i certificada la conformitat d'estos pel Ministeri.  
  
Quarta. Duració  
Este conveni produirà efectes des del dia que es firme i fins al 31 de desembre de 2014.  
  
Quinta. Extinció del conveni  
L'extinció d'este conveni de col·laboració serà per compliment o per resolució. Són causes de resolució:  
- L'acord mutu de les parts intervinents.  
- L'incompliment d'algunes clàusules que inclou el conveni.  
- Qualssevol altres previstes en la legislació que hi siguen aplicables.  
En el cas de resolució anticipada del conveni, les actuacions en curs continuaran efectuant-se fins que finalitzen de manera completa, però no s'iniciaran noves actuacions.  
  
Sexta. Jurisdicció  
Este conveni té naturalesa administrativa, segons el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es troba exclòs de l'àmbit d'aplicació del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, en virtut del que establix l'article 4.1.c de la norma mencionada.  
Les controvèrsies que puguen plantejar-se sobre la interpretació i execució d'este conveni hauran de ser resoltes per la jurisdicció contenciosa administrativa, d'acord amb la Llei 29/1998, de 13 de juliol, reguladora d'este orde jurisdiccional.  
I, en prova de conformitat, i perquè conste de manera deguda tot el que s'ha convingut, les parts firmen este conveni específic de col·laboració, per triplicat i en tots els fulls, al lloc i la data indicats a l'inici.  
  
El ministre d'Agricultura, Alimentació i Medi Ambient, p. d. (O AAA/838/2012, 20.04.2012, modificada per O AAA/1402/2012, 19.06.2012), el subsecretari: Jaime Haddad Sánchez de Cueto.  
El vicepresident del Consell i conseller de Presidència i Agricultura, Pesca, Alimentació i Aigua: José Císcar Bolufer.